杨天钖，直隶河间府故城县人。明朝政治人物。
生平.御史杨时周之孙。生有异秉，经史过目成诵，尤工小楷。万历四十年（1612年）壬子科乡试举人，天启二年（1622年）壬戌科二甲第二名进士。廷对已拟鼎甲，或贿赂读卷官，易置二甲第二，后其人惶怖，载书一车诣门亲谢，峻拒之，然亦不以语人。初任户部河南司主事，会各司缺员，代摄三司事。积案充栋，剖决如流，才名噪于长安。寻监督通州挖运，革奸吏，除陋规，夙弊一清。虽声望日盛，而忧愤亦加。未几卒于官。